Golpo ti Venezuela

Ti Golpo ti Venezuela wenno Golpo ti Coquibacoa (ammo pay a kas Golpo ti Coquivacoa) ket ti golpo ti Baybay Karibe a bineddengan babaen ti dagiti estado ti Venezuela iti Zulia ken Falcón ken babaen ti DEpartamento ti Guajira, Colombia. Ti  a lingsat ket mangikapet daytoy iti Danaw Maracaibo iti abagatan.

 Lokasion 
Ti Golpo ket mabirukan iti amianan ti Abagatan nga Amerika, iti pagbaetan ti Peninsula Paraguaná iti Estado ti Falcón idiay Venezuela ken ti Peninsula Guajira idiay Colombia ken naikapet daytoy iti Danaw Maracaibo tbabaen ti maysa a pagdaliasatan a kanal. Adda agdama a suppiat asaan pay a nasolbar a pagbaetan ti Colombia ken Venezuela a maipanggep iti golpo, urayno adda metten dagiti agpaut kadagiti dekada a negosasion nga inar-ramid babaen ti bilateral a komision.

 Pakasaritaan 
Daytoy ket naduktalan babaen dagiti taga-laud idi 1499 idi ti maysa nga ekspedision nga indauluan babaen ni Alonso de Ojeda nga isu ket kinuyog babaen ni Amerigo Vespucci, ket sinukisokda dagiti aplaya ti Venezuela ken nagur-urnong kadagiti pakaammo ken nanginagan kadagiti baro a daga, dayta a naibagbaga nga ekspedision ketsimmangpet iti golpo kaplasan ti ilalabas babaen ti Antila ti Olanda ken ti Peninsula ti Paraguaná.

Dagiti teritorial a danum ket naisuppiatan pay a maipanggep iti golpo. Ti suppiat ti pagbeddengan kalpasan ti wayawaya ti Colombia ken Venezuela manipud iti Espania idi maika-19 a siglo. Ti imperio ti Espania ket saan a nangmarka ti lugar gapu ta dagiti ndehenio a grupo ti Wayuu ket nagresistansiada iti lugar. Nasolbaren ti suppiat iti daga idi 1941, ngen ti maritimo ket saan pay a nasolbar.


 Kinapangruna iti ekonomia 
Ti nangruna a banag a mangited iti kinapangruna dagitoy a danum ket gapu iti pannakaikapetna iti Baybay Karibe ken Danaw Maracaibo, ti maysa a nangruna a taudan ti petrolo para iti Venezuela. Isu a ti golpo ket makatulong a mangisilpo kadagiti bubon ken dagiti repineria idiay Danaw Maracaibo kadagiti pagtagilakuan iti lubong.

 Dagiti akinruar a silpo 

Kategoria:Dagiti golpo ti Venezuela
Venezuela